stanford-oval/wikipedia huggingface dataset:
Huoninkaljumesikko

| Huoninkaljumesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Harmaakaljumesikot Melipotes
Laji::  ater
Kaksiosainen nimi
 Melipotes ater  Rothschild & Hartert, 1911 
Katso myös
   Huoninkaljumesikko Wikispeciesissä   Huoninkaljumesikko Commonsissa 
Infobox OKNimi-testi OKIUCN-testi OK: 
Huoninkaljumesikko (Melipotes ater) on mesikoiden heimoon kuuluva varpuslintu.
Levinneisyys

Huoninkaljumesikkoa tavataan Papua-Uudessa-Guineassa. Lajia on kuvattu yleiseksi, ja se on luokiteltu elinvoimaiseksi.
Holger Ekström

Holger Fredrik Ekström (11. helmikuuta 1901 Helsinki – 24. joulukuuta 1979) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.
Ekströmin vanhemmat olivat metsänhoitaja Johan Emil Ekström ja Bertha Elisabeth Nisén ja puoliso vuodesta 1925 Toini Helmi Haggrén. Ekström tuli ylioppilaaksi ruotsinkielisestä normaalilyseosta 1919 ja valmistui agronomiksi 1924. Opintomatkoja hän teki useisiin eri maihin 1920- ja 1930-luvuilla. Ekström oli Uudenmaan ja Hämeen läänin maanviljelyseuran kotieläinkonsulentti 1924, Harjun maanviljelykoulun opettaja Virolahdella 1924–1925, Hackmann & Co:n Lyykylän kartanon apulaistilanhoitaja Viipurin maalaiskunnassa 1925, Suomalainen Oy Alfa-Lavalin osastonhoitaja Viipurissa 1928–1930 ja Helsingissä 1930–1938 sekä Ky Ekson perustaja ja toimitusjohtaja 1938–1961 ja johtokunnan puheenjohtaja 1954–1961. Hän oli myös Oy Meijerikonttorin perustaja, toimitusjohtaja ja johtokunnan puheenjohtaja 1951–1966. Kauppaneuvoksen arvonimen Ekström sai 1951.
Hiilipaperi

Hiilipaperin, jonka punainen puoli tulee alkuperäistä vasten ja musta kopiota vasten.
Hiilipaperi (myös ”kalkiopaperi” tai ”kalkeeripaperi”) on ohut väriä luovuttava paperi, joka kahden paperin väliin sijoitettuna jäljentää päällimmäiseen paperiin lyödyt tai piirretyt merkinnät myös alempaan paperiin. Pääasiassa hiilipapereita käytettiin kirjoituskoneissa ja mekaanisissa tulostimissa kuten kaukokirjoittimessa. Ennen kopiokoneiden aikakautta, kun toimistotyössä haluttiin arkistoon kopio kirjeestä, se tehtiin hiilipaperin avulla. Käyttämällä useampia paperi-hiilipaperikerroksia voitiin saada aikaan samalla kertaa 3-5 kopiota. Hiilipaperi voitiin myös käyttää useamman kerran, koska uusi teksti ei osunut aivan samaan kohtaan kuin aikaisempi. Hiilipaperi on ohut paperi, jonka toinen puoli on tiivis ja kiiltävä ja väriä luovuttava puoli yleensä musta tai sininen ja tahraava.
Hiilipaperista on käytetty myös nimityksiä kalkeerauspaperi ja kalkeeripaperi, sillä periaate on sama kuin kalkeerauksessa, jossa liidulla hierotun paperin avulla siirretään painolaattaan paperille piirretty kuva.
Viimeisiä vielä käytössä olevia sovelluksia hiilipaperille ovat erilaiset sekki- ja kuittivihkot ja manuaalinen pankkikorttimaksukuitin tulostuslaite. Niissä on käytössä hiiletön itsejäljentävä kopiopaperi NCR-paperi, joka kehitettiin 1950-luvulla.
Aiheesta muualla

How Carbon Paper is Made
Papers Website
Hätäinen yleistys

Hätäinen yleistys on argumentointivirhe, jossa tehdään induktiivinen yleistys liian vähäisten todisteiden perusteella. Usein hätäinen yleistys tehdään sellaisten tilastotietojen perusteella, joiden otos ei ole tarpeeksi suuri. Hätäinen yleistys luokitellaan väärien yleistysten ryhmään. Sen kaava on:
Otos S, joka on liian pieni, on otettu populaatiosta P
Päätelmä C tehdään populaatio P:stä perustuen otos S:ään.
Esimerkkejä:
Henkilö A matkustaa kaupungin X läpi ensimmäistä kertaa. Hän näkee 10 ihmistä, jotka kaikki ovat lapsia. Henkilö A palaa takaisin kotikaupunkiinsa ja kertoo, että kaupungissa X ei ole aikuisia asukkaita.
Smith, joka on kotoisin Englannista, päättää opiskella yliopistossa Yhdysvalloissa. Hän ei ole ennen käynyt Yhdysvalloissa. Ensimmäisen opiskelupäivän jälkeen Smith kävelee yliopistolta ja näkee kaksi valkoista oravaa. Kirjeessään kotiin hän kertoo, että oravat Amerikassa ovat valkoisia.
IONISx

| IONISx |
| --- | --- |

Verkkosivusto:  https://ionisx.com
Tyyppi:  Opetussivusto
Rekisteröinti:  Ilmainen
Kielet:  (ranskaksi)
Omistaja:  Marc Sellam ja Fabrice Bardeche
Avattu:  2013
Nykyinen tila:  Toiminnassa
IONISx on ranskalainen yritys, joka tarjoaa verkkosivujensa kautta yhteistyösopimuksen tehneiden yliopistojen järjestämiä massiivisia avoimia verkkokursseja ilmaiseksi kaikille rekisteröityneille käyttäjilleen.
IONISx-opiskeluohjelmisto on saatavilla myös Windowsin lisäksi Apple- ja Android-laitteille.
IONISx rahoittaa Groupe Ionis.
Hätäinen päätelmä

Hätäinen päätelmä tarkoittaa argumentaatiovirhettä, jossa kausaliteetti tai korrelaatio päätellään vain yhden, usein ensimmäisenä mieleentulevan, mahdollisuuden mukaan ja sivuutetaan muut mahdollisuudet, usein miettimättä lainkaan mielekkäimpiä vaihtoehtoja. Sen yleinen kaava on seuraava:
On mahdollista, että muun muassa B voi aiheuttaa A:n
Siispä B on aiheuttanut A:n
Esimerkki tästä virheestä on:
Huonemiehen poika

| Huonemiehen poika |
| --- | --- |

Kirjailija:  Kalle Päätalo
Kieli:  suomi
Kustantaja:  Gummerus
Julkaistu:  1971
Sarja: Juuret Iijoen törmässä
Seuraava:  Tammettu virta
Löydä lisää kirjojaKirjallisuuden teemasivulta
Huonemiehen poika on Kalle Päätalon Juuret Iijoen törmässä -sarjan ensimmäinen osa. Teos on ilmestynyt vuonna 1971 Gummeruksen kustantamana. Viimeisin, 12. painos romaanista on julkaistu vuonna 2014. Kirja on rekisteröity Bookcrossingiin.
Kirjan nimi tarkoittaa vuokralaisen poikaa, "huonemies" on pohjoissuomalainen murteellinen nimitys.
Kirjassa kuvataan aluksi Iijoen reitin kuvaus Iin haminasta Taivalkoskelle. Kirjassa kerrotaan Kallen vanhempien Herkon ja Riitun vaiheet ennen Kallen syntymää sekä Kallen elämää pojan syntymästä lähtien aina ennen kansakouluun menemistä.
Sovitukset

Mikko Niskasen elokuva Elämän vonkamies (1986)
Hätälasku

JetBlue Airwaysin kone tekemässä hätälaskua Los Angelesin kansainväliselle lentoasemalle.
Hätälasku tarkoittaa ilmailukielessä sitä, että lentokone laskeutuu lähimmälle sopivalle lentokentälle jonkin erityisen lentokoneessa tapahtuvan tilanteen takia. Tällaisia tilanteita ovat muun muassa tulipalo tai vakava sairaustapaus koneessa. Hätälasku-termiä käytetään mediassa usein väärin ja se sekoitetaan pakkolaskuun ja poikkeamaan lennolla. Hätälaskussa on siis kyseessä pienempi ”hätä” kuin pakkolaskussa, jossa voi käydä miten tahansa.
Henri Välimaa

| Henri Välimaa> Henkilötiedot |
| --- | --- |
Koko nimi:  Henri Mikael Välimaa
Syntynyt: 3. helmikuuta 1992 (ikä 32) Lappeenranta, Suomi
Kansalaisuus:   Suomi
Koripalloilija
Pelipaikka:  Iso laitahyökkääjä
Pituus:  198 cm
Paino:  96 kg
Pelaajaura
Seurajoukkueet
2008−2013 2013−2015 2013−2014:  Lappeenrannan NMKY Tampereen Pyrintö II → Tampereen Pyrintö
Henri Mikael Välimaa (s. 3. helmikuuta 1992 Lappeenranta) on suomalainen koripalloilija. Hän edusti pääsarjatasolla kasvattajaseuraansa Lappeenrannan NMKY:ta ja Tampereen Pyrintöä, jossa hän pelasi myös Baltian liigaa. Välimaa pelasi 30 nuorten eri ikäluokkien maaottelua.
Ura

Välimaa on Lappeenrannan NMKY:n kasvatti, ja hän pelasi seuran paidassa A-junioreiden SM-sarjaa. Kaudella 2008–2009 hän debytoi seuran edustusjoukkueessa ja pelasi 13 ottelua. Kauden aikana joukkue voitti muun muassa Koripallon Suomen cupin. Kaudella 2011–2012 Välimaa pelasi 41 ottelua ja teki 3,4 pistettä sekä otti 1,2 levypalloa ottelua kohden. Varusmiespalveluksensa Välimaa suoritti Urheilukoulussa.
Kaudeksi 2013–2014 Välimaa teki vuoden pelaajasopimuksen Tampereen Pyrinnön kanssa. Välimaa pelasi kauden aikana Pyrinnön reservijoukkueessa mutta myös edustusjoukkueessa. Pyrintö pelasi ensimmäisenä suomalaisjoukkueena Baltian liigaa, jossa se sijoittui neljänneksi. Korisliigassa Pyrintö voitti runkosarjan uudella voittoennätyksellä ja voitti kauden päätteeksi historian kolmannen Suomen mestaruutensa. Kauden 2014–2015 Välimaa pelasi Pyrinnön reservijoukkueessa I-divisioona A:ssa.
Saavutukset

Suomen mestaruus 2014
Suomen cup 2008
Baltian liigan neljäs sija 2014
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | LrNMKY | Korisliiga | 13 | 33,3 % | 36,4 % | 100,0 % | 0,1 | 0,4 | 0,5 | 0,2 | 0,1 | 0,1 | – | 1,4 | 18 |
| 2009–2010 | LrNMKY | Korisliiga | 11 | 50,0 % | 8,3 % | 60,0 % | 0,2 | 0,4 | 0,5 | – | – | 0,1 | – | 0,9 | 10 |
| 2010–2011 | LrNMKY | Korisliiga | 25 | 50,0 % | 28,3 % | 100,0 % | 0,4 | 0,7 | 1,0 | 0,1 | 0,3 | 0,0 | – | 3,1 | 77 |
| 2011–2012 | LrNMKY | Korisliiga | 38 | 47,3 % | 36,6 % | 46,2 % | 0,4 | 0,8 | 1,2 | 0,2 | 0,5 | 0,1 | 0,0 | 3,6 | 136 |
| 2012–2013 | LrNMKY | Korisliiga | 42 | 40,0 % | 24,0 % | 60,0 % | 0,3 | 1,0 | 1,3 | 0,4 | 0,7 | 0,1 | 0,0 | 3,2 | 133 |
| 2013–2014 | Tampereen Pyrintö | Korisliiga | 11 | 10,0 % | 10,0 % | – | 0,3 | 0,3 | 0,5 | – | 0,4 | 0,2 | – | 0,5 | 5 |
| 2013–2014 | Tampereen Pyrintö | Baltian liiga | 4 | 16,7 % | 50,0 % | – | – | 1,0 | 1,0 | – | – | – | – | 2,0 | 8 |
| Yhteensä | Yhteensä | Korisliiga | 140 | 42,4 % | 27,7 % | 59,5 % | 0,3 | 0,7 | 1,0 | 0,2 | 0,4 | 0,1 | 0,0 | 2,7 | 379 |
| Yhteensä | Yhteensä | Baltian liiga | 4 | 16,7 % | 50,0 % | – | – | 1,0 | 1,0 | – | – | – | – | 2,0 | 8 |
Tilastot > Pudotuspelit

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011–2012 | LrNMKY | Korisliiga | 3 | 50,0 % | 25,0 % | – | – | 1,3 | 1,3 | – | 0,7 | – | – | 1,7 | 5 |
| 2012–2013 | LrNMKY | Korisliiga | 4 | 20,0 % | 33,3 % | – | 0,5 | – | 0,5 | 0,3 | 1,0 | – | – | 2,0 | 8 |
| 2013–2014 | Tampereen Pyrintö | Korisliiga | 4 | 100,0 % | 0,0 % | – | – | – | – | – | – | – | – | 0,5 | 2 |
| Yhteensä | Yhteensä | Korisliiga | 11 | 37,5 % | 27,3 % | – | 0,2 | 0,4 | 0,5 | 0,1 | 0,5 | – | – | 1,4 | 15 |
O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo
IOI

IOI voi tarkoittaa seuraavia:
Kansainväliset tietotekniikkaolympialaiset
IO Interactive, tanskalainen pelitalo
I.O.I, korealainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”IOI”, voi hakea sivunnimihaulla, laajalla sivunnimihaulla tai tekstihaulla.
Hà Giang (maakunta)

Maakunta Vietnamin kartalla.
Hà Giang on  maakunta Vietnamin pohjoisosassa, Kiinan vastaisella rajalla,  Đông Bắcin alueella. Sen pääkaupunki on Hà Giang. Huhtikuussa 2009 maakunnassa oli noin 724 tuhatta asukasta. Sen pinta-ala on 7946 km².
Maakunta on vuoristoista ja osin vaikeakulkuista aluetta. Se panostaa etenkin laadukkaan teen tuottamiseen. Siellä on myös runsaat malmi- ja mineraalivarat.
Aiheesta muualla

Kuvia tai muita tiedostoja aiheesta Hà Giang (maakunta) Wikimedia Commonsissa
IOPS

IOPS (input/output operations per second) on tietotekniikassa tiedontallennusvälineiden suorituskyvyn mittayksikkö. IOPS kertoo montako luku- ja kirjoitusoperaatiota sekunnissa tallennuslaite voi suorittaa. IOPS-luku ei kuitenkaan ole vertailukelpoinen suorituskyvyn mittayksikkö ja valmistajien antamat luvut eivät aina vastaa todellista suorituskykyä. Valmistajat usein ilmoittavat luvun ideaalisissa olosuhteissa ja lukumäärä riippuu suuresti suoritettavasta kuormituksesta.
Tallennuslaitteen IOPS-luku riippuu hakuajasta ja latenssista: latenssi on kiintolevyissä levypinnan pyörähtämiseen verrattava aika ja hakuaika sen lukupään liikkeelle tarvittava aika. Puolijohteisiin perustuvissa tallennuslaitteissa ei ole fyysisestä liikkeestä johtuvaa viivettä ja SSD-levyt riippuvat niiden sisäisen ohjaimen toiminnasta. Tallennuslaitetta käyttävän sovelluksen näkökulmasta latenssi on viive, joka yhden operaation suorittamiseen kuluu.
Suorituskykyyn vaikuttavat muun muassa tiedon siirtotapa (sekventiaalisessa järjestyksessä tai satunnaisella järjestyksellä) ja toisin kuin kiintolevyn kanssa SSD-levyn suorituskyky riippuu myös siitä, mitä on jo aiemmin kirjoitettu.
Lisäksi jokaiseen operaatioon liittyy tiedon siirtomäärä: yksistään IOPS ei anna tarkkaa kuvaa suorituskyvystä.
Hevoslampi (Heinola)

| Hevoslampi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°20′00″N, 26°06′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Joutsenlampeen 
Järvinumero:  14.173.1.007
Mittaustietoja
Pinnankorkeus:  106,4 m  
Pituus:  370 m  
Leveys:  210 m  
Rantaviiva:  1,259 km  
Pinta-ala:  3,734 ha  
Saaria:  ei saaria 
 fiHevoslampi 
Hevoslampi  on Päijät-Hämeessä Heinolassa Tuusjärven kylän lähellä sijaitseva lampi.
Maantietoa

Lammen pinta-ala on 3,7 hehtaaria, se on 350 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Tuusjärven valuma-alueeseen (14.173) se kuuluu. Lammen vedenpinnan korkeus on 106,4 metriä mpy.
Holger Franke

Holger Franke (s. 2. toukokuuta 1955) on saksalainen näyttelijä. Hän opiskeli musiikkia synnyinkaupungissaan Dresdenissä ja vuodesta 1976 näyttämötaidetta Berliinissä.
Varhaisella urallaan Franke esiintyi teatterissa Magdeburgissa ja Wittenbergissä. Sittemmin hän on saavuttanut mainetta rooleillaan televisiosarjoissa Polizeiruf 110 ja Unter uns sekä useissa elokuvissa.
Ohjaajana Franke on työstänyt Verbotene Liebe -sarjan jaksoja.
Aiheesta muualla

Holger Franke Internet Movie Databasessa. (englanniksi)
I Am Yours (The Makemakesin kappale)

| I Am Yours |
| --- | --- |

Kappaleen tiedot
Esittäjä(t):  The Makemakes
Levy-yhtiö:  ORF-Enterprise
Kesto:  3:00
Tyylilaji:  pop
Julkaistu:  9. maaliskuuta 2015
Sanoittaja(t):  Jimmy Harry ja The Makemakes
Tuottaja(t):  Jimmy Harry ja The Makemakes
Euroviisutiedot
Maa:  Itävalta
Kieli:  englanti
Sijoitus:  27.
Pisteet:  0
Sanat:  sanoitus
I Am Yours on The Makemakesin esittämä kappale, joka edusti Itävaltaa vuoden 2015 Eurovision laulukilpailussa.
Kappale pääsi suoraan kilpailun finaaliin, koska Itävalta oli voittanut edellisen vuoden kilpailun. Se sijoittui finaalissa jaetulle viimeiselle sijalle Saksan kanssa, eikä saanut ainuttakaan pistettä.
Huoneyökkönen

| Huoneyökkönen |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Yökkösmäiset Noctuoidea
Heimo::  Yökköset Noctuidae
Alaheimo::  Tarhayökköset Hadeninae
Suku::  Paradrina
Laji::  clavipalpis
Kaksiosainen nimi
 Paradrina clavipalpis  Scopoli, 1763 
Katso myös
   Huoneyökkönen Commonsissa 
Infobox OKNimi-testi OK: 
Huoneyökkönen (Paradrina clavipalpis) on yökkösiin kuuluva perhonen, joka elää myös sisätiloissa. Huoneyökkösen toukka pystyy elämään pelkillä leivänmuruilla ja käyttää ravinnokseen jopa sahanpurua, joskin nuorena se tarvitsee kasviravintoa.
Koko ja ulkonäkö

Huoneyökkösen etusiipien tummuus ja kuvioinnin jyrkkyys vaihtelevat jonkin verran yksilöittäin. Etusiipien pohjaväri vaihtelee harmaan ja ruskean sävyissä. Siiven etureunassa on rivi tummia täpliä, ja poikkiviivat erottuvat yleensä jotenkuten. Rengas- ja munuaistäplä ovat ruskeita ja erityisesti munuaistäplän tuntumassa saattaa näkyä valkoisia pilkkuja. Takasiivet ovat valkoiset. Siipien kärkiväli noin 3 cm.
Huoneyökköstä voi olla vaikea erottaa hyvin samannäköisestä harmonurmiyökkösestä (Paradrina selini).
Elinympäristö ja elintavat

Aikuiset perhoset lentävät yöllä ja tulevat valon luo. Huoneyökkönen talvehtii ulkona toukkana. Huoneyökkönen voi lentää vuoden ympäri, mutta ulkona ainoastaan kesäisin. Toukat elävät muun muassa voikukilla ja vaikkapa leivänmuruilla. Suomessa lajia tavataan Etelä- ja Keski-Suomessa.
Hevoskuiskaaja (elokuva)

| Hevoskuiskaaja> The Horse Whisperer |
| --- | --- |

Ohjaaja:  Robert Redford
Käsikirjoittaja:   Eric Roth  Richard LaGravenese 
Perustuu:  Nicholas Evansin romaaniin Hevoskuiskaaja
Tuottaja:  Patrick Markey
Säveltäjä:   Thomas Newman  Gwil Owen 
Kuvaaja:  Robert Richardson
Leikkaaja:   Hank Corwin  Freeman A. Davies  Tom Rolf 
Pääosat:   Scarlett Johansson  Robert Redford 
Valmistustiedot
Valmistusmaa:  Yhdysvallat
Tuotantoyhtiö:   Touchstone Pictures  Wildwood Enterprises 
Levittäjä:  Walt Disney Studios Motion Pictures
Ensi-ilta:   15. toukokuuta 1998  28. elokuuta 1998 (Suomi) 
Kesto:  170 min
Alkuperäiskieli:  englanti
Tuotto:  186 883 563 USD
Aiheesta muualla
IMDb 
Elonet
AllMovie
Infobox OKNimi-testi OK: 
Hevoskuiskaaja (The Horse Whisperer) on vuonna 1998 ilmestynyt yhdysvaltalainen elokuva, joka perustuu Nicholas Evansin samannimiseen romaaniin. Elokuvan ohjasi Robert Redford, ja sen pääosaa näyttelee Scarlett Johansson. Elokuva kertoo teinitytöstä, jonka elämä muuttuu täysin ratsastusonnettomuuden myötä. Tyttö lähtee äitinsä kanssa hevoskuiskaajan luokse hakemaan apua traumatisoituneelle hevoselleen.
Näyttelijät

| 0 | 1 | 2 |
| --- | --- | --- |
|  Robert Redford  | … |  Tom Booker   |
|  Kristin Scott Thomas  | … |  Annie MacLean   |
|  Sam Neill  | … |  Robert MacLean   |
|  Dianne Wiest  | … |  Dianne Booker   |
|  Scarlett Johansson  | … |  Grace MacLean   |
|  Chris Cooper  | … |  Frank Booker   |
|  Cherry Jones  | … |  Liz Hammond   |
|  Ty Hillman  | … |  Joe Booker   |
|  Kate Bosworth  | … |  Judith   |
|  Jessalyn Gilsig  | … |  Lucy   |
|  Jeanette Nolan  | … |  Ellen Booker   |
Juoni

Teini-ikäinen Grace MacLean (Johansson) ja hänen paras ystävänsä Judith (Bosworth) lähtevät aikaisena talviaamuna ratsastamaan hevosillaan, Pilgrimillä ja Gulliverilla. Heidän noustessaan jäistä rinnettä Gulliver liukastuu ja osuu Pilgrimiin. Molemmat hevoset kaatuvat, raahaten tytöt mukanaan tielle ja rekan eteen. Judith ja Gulliver saavat surmansa, ja Grace ja Pilgrim haavoittuvat vakavasti. Grace, jonka jalka joudutaan onnettomuuden seurauksena osittain amputoimaan, masentuu ja vetäytyy itseensä. Pilgrim taas on traumatisoitunut ja hallitsematon siihen pisteeseen, että jo lopettamista suositellaan. Gracen äiti, Annie (Scott Thomas), vahvatahtoinen mutta työnarkomaani päätoimittaja, ei salli hevosen lopettamista, aavistaen Pilgrimin toipumisen liittyvän myös Graceen.
Etsien epätoivoisesti keinoa auttaa sekä Gracea että Pilgrimiä toipumaan Annie etsii käsiinsä "hevoskuiskaajan", Tom Bookerin (Redford), kaukana Montanan vuorilla. Tom suostuu auttamaan, mutta ainoastaan, jos Grace lupaa auttaa häntä. Grace myöntyy vastahakoisesti, ja hän sekä Annie muuttavat Bookerin karjatilalle, missä Tom asuu veljensä ja tämän perheen kanssa. Kun Pilgrim ja Grace hitaasti alkavat toipua onnettomuudesta, Annie ja Tom alkavat rakastua toisiinsa. Kumpikaan heistä ei kuitenkaan halua myöntää tunteitaan - Annie on naimisissa ja Tomin sydän on jo kerran murtunut, hänen vaimonsa jättäessä hänet ymmärtäessään kuuluvansa kaupunkiin, ei karjatilalle.
Tilanne laukeaa, kun Robert MacLean (Neill), Gracen isä ja Annien aviomies, saapuu odottamatta tilalle. Annie joutuu yhä syvemmälle tunteiden sekasotkuun joutuessaan puntaroimaan tunteitaan Tomia sekä perhettään kohtaan. Pian, Tomin avulla, Grace viimein ottaa viimeisen askeleen hänen ja Pilgrimin toipumisessa - ja ratsastaa Pilgrimillä jälleen. Kun MacLeanit ovat lähdössä ranchilta, Robert kertoo Annielle että tiesi tämän olevan rakastunut Tomiin, ja pyytää tätä tekemään päätöksensä tavalla tai toisella ennen kuin he lähtevät. Vaikka Annie toivoo että voisi jäädä ranchille Tomin luokse, hän tietää myös kuuluvansa kaupunkiin kuten tämän vaimo. Elokuva päättyy Annien ajaessa takaisin kotiin, Tomin katsellessa häntä kukkulan huipulta.
Aiheesta muualla

Hevoskuiskaaja Internet Movie Databasessa (englanniksi)
Hevoskuiskaaja Elonet.
Hätäkeskus

Hätäkeskus Krakovassa, Puolassa
Hätäkeskus (lyh. häke) vastaanottaa ja käsittelee yleiseurooppalaiseen hätänumeroon 112 soitetut hätäpuhelut. Hätänumero 112 toimii kaikissa Euroopan unionin jäsenmaissa, ja siihen voidaan Euroopan unionin alueella soittaa maksutta kaikista kiinteistä puhelimista ja matkapuhelimista. Hätäkeskustoiminnan toteutusmalli vaihtelee eri maiden yhteyskeskustyyppisistä puhelinpalveluista Suomen hätäkeskusjärjestelmän tyyppisiin moniviranomaiskeskuksiin.
Yhteyskeskustyyppisessä hätäkeskuksessa puhelu yhdistetään asiakkaan pyynnön perusteella auttavan viranomaisen omaan hätäkeskukseen. Tilanteesta riippuen asiakas saattaa joutua esittämään asiansa useamman kerran eri viranomaisten hätäkeskuksille tai viranomaisten hätäkeskukset vaihtavat tietoja keskenään.
Aiheesta muualla

Wikimedia Commonsissa on kuvia tai muita tiedostoja aiheesta .
Hätäkeskuslaitos
Sisäasiainministeriön Hätäkeskusten tila ja johtaminen -muistio 11.10.2006 (Arkistoitu – Internet Archive)
112-päivä
Hryhori Misjutin

| Hryhori Misjutin> Григорій Місютін Григорий Мисютин.Henkilötiedot |
| --- | --- |
Syntynyt: 29. joulukuuta 1970 (ikä 53) Aleksandrija, Neuvostoliitto (nykyään Oleksandrija, Ukraina)
Kansalaisuus:   Neuvostoliitto  Yhdistynyt joukkue  Ukraina
Uran tiedot
Pituus:  1,66 m
Paino:  62 kg
Laji:  telinevoimistelu
Seura:   Dynamo Luhansk
| Mitalit> Maa:  Neuvostoliitto.Miesten telinevoimistelu.MM-kilpailut  | Mitalit> Maa:  Neuvostoliitto.Miesten telinevoimistelu.MM-kilpailut  | Mitalit> Maa:  Neuvostoliitto.Miesten telinevoimistelu.MM-kilpailut  | Maa:  Neuvostoliitto> Miesten telinevoimistelu. |
| --- | --- | --- | --- |
|  Kultaa | Indianapolis 1991 | joukkuekilpailu |  |
|  Kultaa | Indianapolis 1991 | kuusiottelu |  |
|  Kultaa | Indianapolis 1991 | renkaat |  |
Maa:  Yhdistynyt joukkue
|  Olympialaiset  |  Olympialaiset  |  Olympialaiset  |  |
|  Kultaa | Barcelona 1992 | joukkuekilpailu |  |
|  Hopeaa | Barcelona 1992 | kuusiottelu |  |
|  Hopeaa | Barcelona 1992 | permanto |  |
|  Hopeaa | Barcelona 1992 | hyppy |  |
|  Hopeaa | Barcelona 1992 | rekki |  |
| MM-kilpailut  | MM-kilpailut  | MM-kilpailut  |  |
|  Kultaa | Pariisi 1992 | rekki |  |
|  Pronssia | Pariisi 1992 | renkaat |  |
Maa:  Ukraina
|  Olympialaiset  |  Olympialaiset  |  Olympialaiset  |  |
|  Pronssia | Atlanta 1996 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Birmingham 1993 | permanto |  |
|  Kultaa | Sabae 1995 | hyppy |  |
|  Pronssia | Sabae 1995 | permanto |  |
|  Pronssia | San Juan 1996 | permanto |  |
Hryhori Anatolijovytš Misjutin (ukr. Григо́рій Анато́лійович Місю́тін, ven. Григо́рий Анато́льевич Мисю́тин, Grigori Anatoljevitš Misjutin, s. 29. joulukuuta 1970 Aleksandrija, Ukrainan SNT, Neuvostoliitto) on ukrainalainen ja ennen maansa itsenäistymistä Neuvostoliittoa ja Yhdistynyttä joukkuetta edustanut, kilpauransa päättänyt telinevoimistelija, olympiamitalisti ja maailmanmestari. Hän kilpaili kesäolympialaisissa 1992 ja 1996.
Heli Kurjanen

Heli Kurjanen (s. 1980 Tampere ) on suomalaisen Lunette-kuukautiskupin kehittäjä ja sitä valmistavan Lune Groupin toimitusjohtaja. Kurjanen on koulutukseltaan ylioppilas.